L 45/1640
SL
Uradni list Evropske unije
24.2.2022
KOMISIJA NAJEMANJE IN DAJANJE POSOJIL – NAJEMANJE IN DAJANJE POSOJIL, ZA KATERA JAMČI PRORAČUN UNIJE
3.
Učinek na proračun Izbruh COVID-19 ima zelo velik in moteč vpliv na gospodarski sistem vsake države članice.
Zato so potrebni skupni prispevki držav članic v obliki jamstev, ki podpirajo posojila iz proračuna Unije.
Takšna jamstva so potrebna, da bi Unija lahko odobrila zadostna posojila državam članicam za podporo politikam trga dela, ki so pod največjim pritiskom.
Da bi bila pogojna obveznost, ki izhaja iz teh posojil, združljiva z veljavnim večletnim finančnim okvirom in zgornjimi mejami lastnih sredstev, bi morala biti jamstva, ki jih zagotovijo države članice, nepreklicna, brezpogojna in na zahtevo, trdnost sistema pa bi bilo treba okrepiti z dodatnimi varovali.
V skladu z dopolnilno vlogo takšnih jamstev in brez poseganja v to, da so nepreklicna, brezpogojna in na zahtevo, naj bi Komisija pred unovčitvijo jamstev, ki jih zagotovijo države članice, črpala iz kritja, razpoložljivega za odobritve plačil v okviru zgornje meje lastnih sredstev, in sicer v obsegu, ki je po njenem mnenju vzdržen, med drugim ob upoštevanju skupnih pogojnih obveznosti Unije, vključno v okviru aranžmaja za plačilne bilance, ustanovljenega z Uredbo (ES) št.
332/2002 (1).
Komisija bi morala ob zadevni unovčitvi jamstev obvestiti države članice o obsegu sredstev, ki so bila izčrpana iz razpoložljivega kritja.
Potrebo po jamstvih, ki jih zagotovijo države članice, je mogoče pregledati, če je dosežen dogovor o spremembi zgornje meje lastnih sredstev.
Ker se oba dela najemanja in dajanja posojil izvajata pod enakimi pogoji, učinkujeta na proračun le, če se aktivira jamstvo v primeru neizpolnjevanja obveznosti.
Dne 31. decembra 2020 je neporavnani znesek v okviru tega instrumenta znašal 39 500 000 000 EUR.
(1) Uredba Sveta (ES) št.
332/2002 z dne 18. februarja 2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic (UL L 53, 23.2.2002, str.
1).